בתחרות "גביע חיפה הבינלאומי" בשחייה שנערכה בפברואר 1992 (ביום הולדתה) שיפרה טוט פעמיים את השיא הישראלי במשחה ל-200 מטר גב והעמידה אותו לבסוף על 2:22.36 דקות, שיפור לשיא של הדס פדה. בנוסף, היא ניצחה במשחה ל-400 מטר חופשי בתוצאה של 4:30.01 דקות. שבוע לאחר מכן, בתחרות האומות שנערכה בווינה, אוסטריה היא קבעה במשחה ל-200 מטר פרפר שיא ישראלי חדש של 2:16.63 דקות.
בתחילת חודש מאי 1992, הוכיחה טוט שהיא בכושר טוב לקראת המשחקים האולימפיים כשקבעה במשחה ל-200 מטר גב שיא ישראלי חדש של 2:21.48 דקות.
באליפות ישראל בשחייה שנערכה בווינגייט בסוף חודש מאי אותה שנה והיוותה תחרות אחרונה לקביעת המינימום האולימפי, קבעה טוט את המינימום האולימפי במשחה ל-200 מטר פרפר בתוצאה של 2:16.89 דקות. נוסף לכך, היא קבעה במשחה ל-100 מטר גב שיא ישראלי חדש של 1:06.79 דקות, שיפור לשיא של הדס פדה (1:07.18 דקות).
אולימפיאדת ברצלונה.
באולימפיאדת ברצלונה שנערכה בשנת 1992 סיימה טוט במקום ה-20 במשחה ל-200 מטר פרפר בתוצאה של 2:16.84 דקות ובמקום ה-29 במשחה ל-100 מטר פרפר בשיא ישראלי חדש של 1:03.18 דקות.
חייה האישיים.
כיום, טוט מלמדת במסגרת אקדמית בטכניון, חינוך גופני - שחייה לסטודנטים וכן מאמנת שחייה בקבוצת מכבי חיפה.
אלדו סמברל
אלפרדו סנצ'ז ברל (בספרדית: Alfredo Sánchez Brell; 23 בפברואר 1937 - 10 ביולי 2010) היה שחקן, במאי ומפיק קולנוע ספרדי שהופיע ביותר מ-150 סרטים בין השנים 1961 ל-2003. סמברל הוא אחד השחקנים האיטלקים הבולטים במערבונים.
את עיקר פרסומו קנה סמברל על תפקידיו במערבוני הספגטי של סרג'ו לאונה, "בעבור חופן דולרים" (1964) בו גילם את אחד מאנשי חבורתו של רמון, "הצלפים" (1965) בו גילם את אחד מחברי כנופייתו של אינדיו, "הטוב, הרע והמכוער", ו"היו זמנים במערב" (1968). כמו כן שיחק בסרט "בעבור חופן דינמיט" (1971). סמברל הופיע גם בהפקות בינלאומיות, לרוב כשחקן משנה או כניצב.
PLS (סיבוכיות)
בתורת הסיבוכיות, מחלקת הסיבוכיות (PLS (Polynomial Local Search היא תת-מחלקה סינטקטית של מחלקת הסיבוכיות TFNP. המחלקה הוגדרה על ידי כריסטוס פפדימטריו ב-1988 והבעיות הכלולות בה הן בעיות מקסימיזציה או מינימיזציה אשר מובטח כי יש להן פתרון.
כשמה, מתארת המחלקה PLS בעיות חיפוש אשר בהינתן קלט, מוגדרת לו קבוצה של פתרונות אפשריים – לכל פתרון יש מחיר, והמטרה היא מציאת פתרון במחיר אופטימלי מקומי. על פי הגדרת הבעיה, לכל פתרון מוגדרת "סביבה" ("Neighborhood"). פתרון יחשב אופטימאלי באופן מקומי אם אין אף פתרון בסביבה שלו עם עלות טובה יותר.
מוטיבציה.
על אף שבאנליזת המקרה הגרוע בעיות PLS מתנהגות בצורה גרועה (זמן ריצה אקספוננציאלי), בפועל האלגוריתמים הם יעילים למדי.
בעיית PLS כללית.
תהי בעיה L (לדוגמה, בעיית הסוכן הנוסע – בעיית מינימיזציה). L נתונה על ידי קבוצת איברים D (ערים בהן יש לעבור), לכל איבר
formula_1 קיים סט סופי formula_2 של פתרונות (מסלולים אפשריים העוברים בכל הערים) כל אחד מהם חסום פולינומית. לכל פתרוןformula_3, קיימת עלות אי שלילית formula_4 (עלות הנסיעה במסלול) ורשימת שכנים formula_5 אשר תקרא הסביבה של פתרון s (תלוי בהגדרת יחס השכנות, לדוגמה עבור מסלול s נגדיר כי מסלול s' הוא שכן מסדר k אם בהצגת s ו – s' כמחרוזות, מרחק העריכה מ – s ל– s' הוא 2k). על האלגוריתם למצוא פתרון אופטימלי מקומי, כלומר בהינתן L על האלגוריתם למצוא פתרון s אשר לא קיים לו שכן s' מסדר 1 אשר עלותו נמוכה יותר (כלומר שלכל
formula_6 מתקיים (formula_7).
פתרון כללי לבעיית PLS.
ראשית נשים לב שכיוון שלכל x הדרישה היא כי הקבוצות D וכן formula_8 הן סופיות אזי קבוצת הפתרונות חסומה ולכן בהכרח קיים לה מקסימום, כלומר לבעיית PLS קיים תמיד פתרון.
על מנת לפתור את הבעיה נניח קיום של 3 אלגוריתמים שזמן ריצתם פולינומי באורך הקלט.
A – בהינתן formula_1 (רשימת ערים), A מחזיר פתרון כלשהו ל – x (מסלול כלשהו אשר עובר בכל הערים).
B – בהינתן x (רשימת ערים בהן יש לעבור) ומחרוזת s (סדר כלשהו של מעבר בין ערים) B יבדוק האם s הוא פתרון ל – x (האם s מתאר מעבר חוקי על כל הערים ב – x) ואם כן יחזיר את עלותו formula_10.
C – בהינתן פתרון s, יחזיר פתרון מקבוצת השכנים של s שעלותו נמוכה יותר מזו של s או כי לא קיים כזה – כלומר s הוא אופטימום מקומי.
פתרון כללי לבעיה יהיה :
PLSSolver(A,C,D) // A,C algorithms as described and the group D
s = A(x) // Let s be some arbitraty initial solution
While C(s) != local optimum // If s is still not a local optimum
s = C(x) // Generate a better solution from s's neighbors or state it is a local optimum
רדוקציות ב – PLS ו שלמות ב – PLS.
בעיה – L ב - PLS היא PLS שלמה (PLS-Complete) אם לכל בעיה ב – PLS קיימת רדוקציה ל – L.
בעיה L ב – PLS ניתנת לרדוקציית PLS לבעיה K נוספת (PLS-reducible) אם קיימות פונקציות f,g בעלות זמן ריצה פולינומי המקיימות:
סמל הונג קונג
סמל הונג קונג הוא הסמל המייצג את הונג קונג - האזור המנהלי המיוחד של הרפובליקה העממית של סין, מאז הועברה השליטה במקום מבריטניה לסין ב-1 ביולי 1997.
הסמל מכיל את פרח הבוהיניה על רקע אדום המופיע גם בדגל הונג קונג, במבנה מעגלי שמכיל טבעת חיצונית לבנה ועליה כתוב בכתב סיני מסורתי השם הרשמי של האזור המנהלי המיוחד, ומתחתיו השם המקוצר באנגלית "HONG KONG".
כופחה
ניאופרם
קבוצת ניאופרם (Neopharm Group) עוסקת במחקר, פיתוח, ייצור, שיווק, מכירה והפצה של מגוון מוצרים ושירותים בתחום הבריאות במעל ל-60 מדינות ברחבי העולם. חברות הקבוצה פועלות בארבעה מגזרים עיקריים: תרופות, מוצרי צריכה, מכשור וציוד רפואי ומדעי ואיכות הסביבה. הקבוצה נוסדה ב-1941 ומעסיקה יותר מ-900 עובדים. מטה הקבוצה שוכן בפתח תקווה. לחברות הקבוצה משרדים ומטות הנהלה בישראל, באירופה ובארצות הברית. יו"ר הקבוצה הוא דוד פורר, דור שלישי למייסדים.
מכירות הקבוצה בשנת 2016 עמדו על כ-1.6 מיליארד ש"ח.
היסטוריה.
בשנת 1941 קיבל ד"ר ליאופולד גולדשמידט, רופא ילדים במקצועו, את הנציגות בארץ ישראל, שהייתה אז תחת שלטון המנדט הבריטי, של חברת "מעבדות לדרלה" האמריקאית. בנוסף לזכות זו קיבל ד"ר גולדשמידט את הזכות לייצג את החברה בסוריה וטורקיה.
בתחילת הדרך משרדי החברה שכנו בדירה, ששימשה גם מרפאה לטיפול בילדים, ולמקום מגוריה של משפחת גולדשמידט ברח' גורדון בתל אביב. ב-1951 הצטרף לחברה צבי שראל, חתנו של ד"ר גולדשמידט. באותם ימים עבדו בחברה מלבד ד"ר גולדשמידט ושראל, מזכירה ומנהל חשבונות בחלקי משרה.
פריצת הדרך הכלכלית הראשונה לחברה הייתה קבלת זכויות השיווק של תוסף מזון לבעלי חיים בשם "אאורופק". על מנת לייבא את המשלוחים הראשונים של המוצר נאלצו בעלי החברה לקחת הלוואות מחברים. עסקי אאורופק גדלו ושגשגו ועימם החלה החברה לשווק מוצרים נוספים. ב-1955 הוחלף שם החברה מ"לדרלה" ל"ניאופרם". כנציגת חברת לדרלה בישראל, החלה ניאופרם לשווק את ה"אאורומיצין" – התרופה האנטיביוטית, הראשונה בעולם לחולי דלקת ריאות. תרופה זו נחלה הצלחה שיווקית גדולה בישראל.
במשך שנות השישים קיבלה ניאופרם זכויות שיווק של מוצרים של חברות נוספות, בין היתר את הנציגות בישראל של חברת התרופות הגרמנית "הרמל" (כיום בבעלות חברת "אלמירל").
1980–2018.
ב-1980 הצטרף לחברה חתנו של שראל, דוד פורר, כאחראי על המסחר. פורר קיבל לידיו את ניהול מחלקת הכימיקלים ומחלקת הווטרינריה, שהתפתחו במהירות והיו למחלקות מובילות כל אחת בתחומה. בתחום תוספי מזון לבעלי חיים הובילה ניאופרם את השוק עם מוצרים כ"סייגרו", "אאורופק" ו"אבוטן". בתחום הכימיקלים הפכה החברה למובילה בתחום החומרים המרוכבים עם "רוהסל", אנזימים לתעשיית המזון, וחומרי גלם לתעשיית הפלסטיקה. ב-1986 קיבל פורר אחריות גם על המחלקה הרפואית.
בשנות השמונים הקימה החברה מערך הפצה עצמאי לבתי המרקחת בישראל, ובכך הייתה לאחד מסיטונאי התרופות המובילים בישראל. בנוסף השיקה ניאופרם את "צנטרום", תוסף מולטי-ויטמינים. החברה יצאה בקמפיין חדשני לתקופה בפרסום חוצות ופרסום בטלוויזיה.
בשנת 1991 עברה ניאופרם למשכנה הנוכחי בפתח תקווה. בשנות ה-90 התפתחה החברה וקיבלה את ייצוגן של חברות "וויטהול", "אורגנון" ו"פארק דייוויס" ובכך הפכה גם למשווקת משמעותית של תרופות מרשם ותרופות ללא מרשם, עם מותגים מובילים כמו ליפיטור, נוירונטין, גלולות נגד הריון, תרופות לפריון, רוביטוסין, ליסטרין ועוד.
המאה ה-21 סימנה פתיחתו של עשור של רכישות ומיזוגים.
בשנת 1999 יזמה החברה בשותפות עם ד"ר רפי מנדלבוים את הקמת חברת אל. די. די (LDD) טכנולוגיות מתקדמות בע"מ לאספקת שירותי ייעוץ טכנולוגיות, ופתרונות כוללים לטיפול בקרקע ובמים מזוהמים.
תחילת המאה ה-21 סימנו פתיחתו של עשור של רכישות ומיזוגים:
במקביל הרחיבה הקבוצה את פעילותה בתחום התרופות באמצעות ייזום והקמת Orphan Technologies ורכישת חברת Neovii. חברת Orphan Technologies, אשר מטה פעילותה נמצא בשווייץ ומשרדיה בארצות הברית, ממוקדת במחקר ופיתוח של תרופות המבוססות על תחליפי אנזימים (enzyme replacement therapies) לחולים הסובלים ממחלות מטבוליות נדירות, מורכבות, ללא מענה טיפולי הולם.